b'\n_START_ARTICLE_\nAdobe PageMaker\n_START_SECTION_\nHistoria\n_START_PARAGRAPH_\nEnsimm\xc3\xa4isen version PageMakerista kehitti Aldus Corporation Macintosh 128K -alustalle. Ohjelmisto julkaistiin hein\xc3\xa4kuussa 1985 ja yhdess\xc3\xa4 Macintoshin graafisen k\xc3\xa4ytt\xc3\xb6j\xc3\xa4rjestelm\xc3\xa4n ja LaserWriterin kanssa julkaisuohjelmistojen k\xc3\xa4ytt\xc3\xb6 muuttui WYSIWYG-tyyppiseksi. Julkaisualustaksi profiloitumisella oli merkitt\xc3\xa4v\xc3\xa4 vaikutus Applen menestykseen ty\xc3\xb6asemamarkkinoilla._NEWLINE_Vuonna 1994 Adobe Systems osti Alduksen, jolloin PageMaker siirtyi Adoben haltuun. Adobe myy PageMakeria edelleen, mutta PageMaker-nimisen ohjelman kehitys on lakkautettu. Adoben vastaava tuote PageMakerin seuraajana on Adobe InDesign.'